ΓΡΑΠΤΗ ΕΡΩΤΗΣΗ P-2281/99

υποβολή: Ursula Stenzel (PPE-DE) προς την Επιτροπή

(24 Νοεμβρίου 1999)

Θέμα: Στρατηγική διεύρυνσης και πυρηνική ασφάλεια

Ευρωπαϊκή Επιτροπή άλλαξε τη διαπραγματευτική στρατηγική της και επιθυμεί να διευκολύνει τις ενταξιακές διαπραγματεύσεις για όλους τουςποψήφιους, ώστε να αποφύγει μια διαφοροποίηση σε δύο κατηγορίες.

Αποτελεί ένα χρονοδιάγραμμα για τη θέση εκτός λειτουργίας των αντιδραστήρων 1 και 4 του πυρηνικού εργοστασίου Koszloduij, μια βασική προϋπόθεση για την έναρξη διαπραγματεύσεων με τη Βουλγαρία;

Και ποια είναι η προσέγγισή της όσον αφορά τη Σλοβακία, η οποία σύμφωνα με την επιθυμία που έχει εκφράσει η Αυστρία θα μπορεί να ενταχθεί στην ΕΕ μόνο αφού προχωρήσει πρώτα προ του 2006 στο κλείσιμο του πυρηνικού εργοστασίου παραγωγής ηλεκτρικής ενέργειας στο Bohunice;

Ποιο χρονοδιάγραμμα προβλέπει η Επιτροπή για την έναρξη των διαπραγματεύσεων με τις χώρες της δεύτερης ομάδας ενόψει αυτών των προβλημάτων;

Απάντηση του κ. Verheugen εξ ονόματος της Επιτροπής

(9 Δεκεμβρίου 1999)

Η Κοινότητα αποδίδει ιδιαίτερη σημασία στο θέμα της πυρηνικής ασφάλειας στις χώρες της Κεντρικής και Ανατολικής Ευρώπης. Το Ευρωπαϊκό Συμβούλιο της Κολωνίας τόνισε τη σημασία της πυρηνικής ασφάλειας στο πλαίσιο της διεύρυνσης και κάλεσε την Επιτροπή να εξετάσει το ζήτημα αυτό εις βάθος στο πλαίσιο των περιοδικών εκθέσεών της σχετικά με την πορεία τωνποψηφίων χωρών προς την προσχώρηση. Η πυρηνική ασφάλεια θα αποτελεί αντικείμενο συνεχούς ελέγχου καιποστήριξης εκ μέρους της Επιτροπής κατά την προενταξιακή περίοδο.

Όσον αφορά τους αντιδραστήρες τωνποψηφίων χωρών, οι οποίοι δεν μπορούν να φθάσουν τα διεθνή πρότυπα ασφαλείας με εύλογο κόστος (Ignalina στη Λιθουανία, Bohunice V1 στη Σλοβακία και μονάδες 1-4 του Kozloduy στη Βουλγαρία), η Επιτροπή, με βάση τις θέσεις του Συμβουλίου και του Κοινοβουλίου, έχει ζητήσει το κλείσιμό τους, το συντομότερο δυνατό, μέσω της δέσμευσης των συγκεκριμένων χωρών να καθορίσουν ρεαλιστικά χρονοδιαγράμματα κλεισίματος, τα οποία θα συμφωνούν κατά περίπτωση με τις διεθνείς τουςποχρεώσεις. Επίσης, η Επιτροπή έχει δηλώσει την πρόθεσή της να βοηθήσει τις χώρες αυτές στην εφαρμογή αυτών των χρονοδιαγραμμάτων, τόσο με τεχνικά όσο και με χρηματοδοτικά μέσα.

Μετά από σχετικές συζητήσεις με την Επιτροπή, η Λιθουανία και η Σλοβακία έλαβαν πρόσφατα αποφάσεις σχετικά με το κλείσιμο των παλαιότερων αντιδραστήρων ενώ, παράλληλα, έχουν αρχίσει να αναθεωρούν ανάλογα τις στρατηγικές τους στον τομέα της ενέργειας. Στην περίπτωση της Σλοβακίας, οι δύο αντιδραστήρες του Bohunice VI θα κλείσουν το αργότερο μέχρι το 2006 και το 2008, αντιστοίχως.

Όσον αφορά τη Βουλγαρία, όπως προβλεπόταν στο συγκεφαλαιωτικό έγγραφο του Οκτωβρίου 1999 της Επιτροπής σχετικά με την πορεία τωνποψηφίων χωρών προς την προσχώρηση, επετεύχθη συμφωνία μεταξύ της βουλγαρικής κυβέρνησης και της Επιτροπής, στις 29 Νοεμβρίου 1999, βάσει της οποίας η βουλγαρική κυβέρνηση δεσμεύεται να προβεί, το συντομότερο δυνατό, σε οριστικό κλείσιμο των μονάδων 1-4 του πυρηνικού σταθμού ηλεκτροπαραγωγής του Kozloduy. Στο πλαίσιο αυτό, και με βάση τη δέσμευση της Επιτροπής για χρηματοδοτική στήριξη, η βουλγαρική κυβέρνηση δεσμεύεται να προβεί σε οριστικό κλείσιμο των μονάδων 1 και 2 του πυρηνικού σταθμού ηλεκτροπαραγωγής Kozloduy πριν από το έτος 2003.

Με την ευκαιρία της αναθεώρησης της ενεργειακής στρατηγικής, η οποία θα ολοκληρωθεί εντός του 2002, η Βουλγαρία θα αποφασίσει με τη σύμφωνη γνώμη της Επιτροπής και αφού λάβειπόψη της τη συμφωνία περί λογαριασμού πυρηνικής ασφάλειας καθώς και άλλους συναφείς παράγοντες τις οριστικές ημερομηνίες κλεισίματος των μονάδων 3 και 4, οι οποίες θα οριστούν πριν από τις ημερομηνίες κλεισίματος που προβλέπονται σήμερα, δηλαδή πριν από το 2008 και το 2010, αντιστοίχως. Η συμφωνία με την Επιτροπή προβλέπει ότι το οριστικό κλείσιμο αυτών των μονάδων πρέπει να λάβει χώρα το αργότερο εντός του 2006.